**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 972/2009

**1069a**

# S p o l o č n á s p r á v a

výborov Národnej rady Slovenskej republiky o výsledku prerokovania správy o činnosti a hospodárení Úradu pre reguláciu sieťových odvetví za rok 2008 (tlač **1069**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Predseda Národnej rady Slovenskej republiky rozhodnutím z 15. mája 2009 č. 1099 pridelil správu o činnosti a hospodárení Úradu pre reguláciu sieťových odvetví za rok 2008 (tlač **1069**)na prerokovanie vo výboroch vrátane v gestorskom výbore do 12. júna 2009:

Výboru NR SR pre financie, rozpočet a menu a

Výboru NR SR pre hospodársku politiku.

Za gestorský výbor určil Výbor Národnej rady Slovenskej republiky pre hospodársku politiku.

**II.**

Výbor NR SR pre financie, rozpočet a menu prerokoval správu 10. júna 2009 a uznesením č. 518 odporučil Národnej rade Slovenskej republiky správu schváliť.

Výbor NR SR pre hospodársku politiku prerokoval správu 9. júna 2009 a neprijal uznesenie, nakoľko predmetný návrh nezískal potrebný súhlas požadovanej nadpolovičnej väčšiny prítomných členov výboru.

Gestorský výbor na základe stanoviska Výboru NR SR pre financie, rozpočet a menu odporúča Národnej rade Slovenskej republiky správu o činnosti a hospodárení Úradu pre reguláciu sieťových odvetví za rok 2008 schváliť.

Spoločná správa výborov Národnej rady Slovenskej republiky o prerokovaní správy o činnosti a hospodárení Úradu pre reguláciu sieťových odvetví za rok 2008 (tlač **1069**) vo výboroch Národnej rady Slovenskej republiky (tlač **1069a**), vrátane návrhu uznesenia Národnej rady Slovenskej republiky, bola schválená uznesením Výboru Národnej rady slovenskej republiky pre hospodársku politiku zo 16. júna 2009 č. 529.

Bratislava 16. júna 2009

Maroš **K o n d r ó t v.r.**

predseda Výboru NR SR pre

hospodársku politiku

###### Príloha k spoločnej správe výborov (tlač 1069a)

###### Národná rada Slovenskej republiky

Návrh

U z n e s e n i e

## Národnej rady Slovenskej republiky

číslo .................. z .....................

k  správe o činnosti a hospodárení Úradu pre reguláciu sieťových odvetví za rok 2008 (tlač **1069**)

Národná rada Slovenskej republiky

podľa § 10 zákona č. 276/2001 Z. z. o regulácii v sieťových odvetviach a o zmene a doplnení niektorých zákonov

**s ch v a ľ u j e**

správu o činnosti a hospodárení Úradu pre reguláciu sieťových odvetví za rok 2008.